లండన్: జూన్ 14న లండన్లోని 24 అంతస్థుల భవనంలో సంభవించిన అగ్నిప్రమాదంలో 78 మంది సజీవ దహనమయిన విషయం విదితమే. ఈ ప్రమాదంలో 90 మందికిపైగా తీవ్రంగా గాయపడ్డారు. బ్రిటన్లో గత మూడు దశాబ్ధాల్లో ఇదే అత్యంత  భారీ అగ్ని ప్రమాదంగా నమోదైంది. అగ్ని కీలల్లో చిక్కుకుని భవనం కూలిపోతున్నసమయంలో మొత్తం 120 ఫ్లాట్లలో 600 మంది ఉన్నారు. విద్యుత్ లేకపోవడంతో మొబైల్ ఫోన్, టార్చిలైట్ వెలుగులోనే బయటపడే ప్రయత్నాలు చేశారు. కొంతమంది కిటికీల్లో నుంచి దూకి తమ ప్రాణాలు కాపాడుకోగలిగారు. ఈ భారీ అగ్ని ప్రమాదంలో చాలా కుటుంబాలు బూడిదయ్యాయి. వాటిలో ఒక కుటుంబం దీనగాథ ఇప్పుడు వెలుగులోకి వచ్చింది. హుస్నాబేగం, ఆమె ఇద్దరు సోదరులు హనీఫ్(26), హమీద్)లతో పాటు వారి వృద్ధ తల్లిదండ్రులు కలిసి ఒక ఫ్లాట్లో ఉంటున్నారు. ప్రమాదం సంభవించిన సమయంలో అగ్నికీలలు వీరి ఫ్లాట్ను చుట్టుముట్టడంతో ఈ  ఐదుగురూ సజీవ దహనమైపోయారు. మీడియాకు అందిన సమాచారం ప్రకారం ముగ్గురు పిల్లలు.. తమ తల్లి దండ్రులను ఒంటరిగా వదిలి వేయడం ఇష్టంలేక, వారితోపాటు దహనమైపోదామని నిర్ణయించుకున్నారు. ఈ కుటుంబానికి సన్నిహితంగా మెలిగిన ఒక వ్యక్తి మీడియాకు పలు వివరాలు తెలిపాడు. అగ్ని ప్రమాదం సంభవించిన సమయంలో వారు ఫోనుచేసి పరిస్థితి వివరించారన్నాడు. 80 సంవత్సరాలు పైబడిన తల్లిదండ్రులను బయటకు తీసుకురాలేని పరిస్థితి ఉందని చెప్పారు. వారిని విడిచిపెట్టి బయటకు రావడం ఇష్టం లేదన్నారు. అలాగే అందరూ బయట పడేందుకు మార్గం లేదని తెలిపారు. దీంతో తల్లిదండ్రులతో పాటే సజీవ దహనమై పోవాలని నిర్ణయించుకున్నారని వారి సన్నిహితుడు వివరించాడు.
landan: joon 14na landanlooni 24 antasthula bhavanamlo sambhavinchina agnipramaadamlo 78 mandi sajeeva dahanamayina vishayam viditame. ee pramaadamlo 90 mandikipaigaa teevramgaa gayapaddaru. britonlo gatha moodu dasaabdhaallo ide atyanta  bhari agni pramaadamgaa namodaindi. agni keelallo chikkukuni bhavanam koolipotunnasamayamlo mottam 120 flatlalo 600 mandi unnaaru. vidyut lekapovadamto mobail fon, tarchilite velugulone bayatapade prayatnaalu chesaru. kontamandi kitikeello nunchi dooki tama praanaalu kaapaadukogaligaaru. ee bhari agni pramaadamlo chala kutumbaalu buudidayyaayi. vaatilo oka kutumbam deenagaatha ippudu veluguloki vachindi. husnabegam, aame iddaru sodarulu haneef(26), hameed)latho paatu vaari vruddha tallidandrulu kalisi oka flatlo untunnaru. pramaadam sambhavinchina samayamlo agnikeelalu veeri flaatnu chuttumuttadamto ee  aiduguruu sajeeva dahanamaipoyaru. mediaku andina samacharam prakaaram mugguru pillalu.. tama talli dandrulanu ontarigaa vadili veyadam ishtamleka, vaarithopaatu dahanamaipodamani nirnayinchukunnaaru. ee kutumbaaniki sannihitamgaa meligina oka vyakti mediaku palu vivaraalu telipaadu. agni pramaadam sambhavinchina samayamlo vaaru phonuchesi paristhiti vivarinchaarannaadu. 80 samvatsaraalu paibadina tallidandrulanu bayataku teesukuraaleni paristhiti undani cheppaaru. vaarini vidichipetti bayataku ravadam ishtam ledannaru. alaage andaruu bayata padenduku maargam ledani telipaaru. deentho tallidandrulato pate sajeeva dahanamai povalani nirnayinchukunnaarani vaari sannihitudu vivarinchaadu.